Franz Kaiser (Astronom)
Franz Heinrich Kaiser (* 25. April 1891 in Wiesbaden; † 13. März 1962 ok dor) weer en düütschen Astronom.

Leven un Wark 
Kaiser is in Wiesbaden opwossen un hett dor ok sien Abitur maakt. Vun 1910 bit 1914 hett he denn Astronomie un Meteorologie an de Universität Heidelbarg studeert, woneem he Helpsmann an de Steernwacht Heidelbarg weer. In de Tiet hett he twüschen 1911 un 1914 eenuntwintig Asteroiden opdeckt. Dorna hett he vun 1914 bit 1918 as Meteoroloog in’n Wederdeenst vun’t Heer arbeit. 1915 hett Kaiser in Heidelbarg bi Max Wolf mit dat Thema „Über die Interpolationsmethode bei der Vermessung von Himmelsaufnahmen“ sien Dokter maakt. Vun 1921 bit 1925 weer Kaiser de 1. Assistent an de Staatlichen Steernwacht in Danzig.

Tosamen mit Steernfrünnen vun Wiesbaden hett Kaiser 1925 de Astronoomsche Sellschop Urania Wiesbaden grünnt un en private Steernwacht in Wiesbaden bedreven. 1946 is he an de wedder grünnten Johannes-Gutenberg-Universität Mainz Professer för Astronomie worrn. 

To sien Ehren driggt de Asteroid (3183) Franzkaiser sien Naam.

Literatur 
 Norbert Diehl/Michael Specht: Vor 100 Jahren entdeckte Franz Kaiser den Asteroiden (738) Alagasta, Heimatbeilage. Blätter für Kultur- und Heimatpflege, Bilaag to dat Amtsblatt vun de Verbandsgemen Gau-Algesheim, 23. Johrgang, Februar 2013, Nr. 1 (12 Sieten)

Borns

Weblenken 
 Publikatschonen vun F. Kaiser in’t Astrophysics Data System

Börger von Düütschland
Astronom
Boren 1891
Storven 1962
Mann